MLDataScientist/Wikipedia-uzbek-2024-05-01 huggingface dataset:
Chah Ab tumani

Chah Ab tumani (forschada: ولسوالی چاه آب) — Afgʻonistonning Takhar viloyatidagi tuman. Tuman markazi — Chah Ab. Tuman iqtisodiyoti asosan dehqonchilik va chorvachilikka asoslangan. Tuman Tolibon nazorati ostida deb qaraladi.

Geografiyasi 
Chah Ab 764 kilometr maydonga ega, bu nisbatan olib qaraganda Dominikaga hududiga teng. Tumanda 63 ta qishloq bor.

Joylashuvi 
Chah Ab Takhar viloyatining shimoli-sharqiy burchagida joylashgan boʻlib, Afgʻonistonning 3 tumani va Tojikistonning bir viloyati bilan chegaradosh. Jumladan: sharqdan Shahri Buzurg, janubdan Rustaq, gʻarbdan Yangi Qala, shimoldan Khatlon. Shahri Buzurg Badaxshon viloyatida joylashgan. Khatlon — Tojikistondagi viloyat. Chah Ab va Khatlonni Panj daryosi ajratib turadi.

Demografiyasi 
Tumanda 2015-yil holatiga 87860 nafar aholi istiqomat qiladi. Har 100 ayolga 99 erkak toʻgʻri keladi va oʻrtacha yosh 16,2 yoshni tashkil qiladi. 2015-yilda aholining 40,3 foizi ish bilan band boʻlgan boʻlsa, ularning 5 foizi ish izlayotgan edi. Oilalar oʻrtacha miqdorda 6,5 kishidan iborat.

Iqtisodiyot 
Dehqonchilik va chorvachilik hududning asosiy iqtisodiy faoliyati hisoblanadi. Asosiy qishloq xoʻjaligi ekinlari sifatida bugʻdoy, arpa, zigʻir, noʻxat va kunjut yetishtiriladi. Yangi texnologiyalar va malakali ishchilar yetishmasligi sababli qishloq xoʻjaligi mahsulotlarining hosildorlik darajasi past.

Chah Ab konlar va tabiiy resurslarga boy boʻlib, qazib olinadigan qimmatli materiallardan biri oltindir. Biroq, bu jarayon ham tartibga solinmagan. Bundan tashqari, elektr quvvati yoʻqligi, yoritish va isistish ehtiyojini qondirish uchun oʻrmonlar doimiy ravishda kesilmoqda.

Taʼlim va sogʻliqni saqlash 
2015-yilda 15-24 yoshdagi aholining faqat uchdan bir qismi, 2006-yilda esa 10 foizdan kami kitob oʻqiy olgan. Taʼlim sifati past; mablagʻ, xodimlar, jihozlar va binolar yetishmaydi. Baʼzi odamlar anʼanaviy mentalitetlari tufayli qizlarni maktabga yuborishga qarshi.

Tumanda 2006-yildan buyon bittagina vrachlik punkti mavjud, ammo u barcha sogʻliqni saqlashga muhtoj boʻlganlarga xizmat qila olmaydi. Bu oʻlim darajasining yuqorilab borishiga sabab boʻladi.

Havolalar
Taylor Booth

No local image but image on Wikidata
Taylor Anthony Booth (; 31-may, 2001-yilda tugʻilgan) — amerikalik professional futbolchi, Eredivizionning „Ultrecht“ klubida yarim himoyachi sifatida oʻynaydi.

Klublardagi faoliyati

Ilk faoliyat davri 
Booth 2019-yil yanvar oyida Real Salt Lake yoshlar akademiyasidan „Bayern“ yoshlar jamoasiga oʻtdi. 2020-yil 14-iyun kuni 3. Ligada „Bayern II“ safida professional debyut qildi, 73-daqiqada Malik Tillmanning „Waldhof Mannheim“ga qarshi safar oʻyinida zaxiradan maydonga tushdi va jamoa 3:2 hisobida gʻalaba qozondi. 2019—2020-yilgi mavsumni ikkita oʻyin bilan yakunladi. Shuningdek, 2020—2021-yilgi mavsumda SKN St-Poltenga ijaraga berildi.

St. Pölten 
2021-yilning 8-fevralida Booth Avstriyaning SKN St. Pölten jamoasiga mavsum oxirigacha ijaraga berildi.

Bayern 
25-avgust kuni 2021—2022 DFB-Pokal birinchi davrasida Bremer SVga qarshi oʻyin uchun „Bayern“ning tarkibiga kiritildi. Jamoa 12:0 hisobidagi gʻalaba qozondi.

Ultrecht 
2022-yilning 28-yanvarida Booth yozda erkin agent sifatida Eredivizionning „Ultrecht“ klubi bilan shartnoma imzoladi.

Xalqaro faoliyati 
Booth Qoʻshma Shtatlarni 15 yoshdan 19 yoshgacha boʻlgan bir qator yoshlar darajasida himoya qilgan. Eng muhimi, 2017-yilda Hindistonda boʻlib oʻtadigan 17 yoshgacha boʻlgan futbolchilar oʻrtasidagi jahon chempionati uchun AQSh terma jamoasiga kiritildi. Turnirda ikkita oʻyin oʻtkazdi va jamoa yakuniy chempion Angliyaga 4:1 hisobida yutqazdi. 2021-yil 3-dekabrda birinchi marta 18-dekabrda Bosniya va Gersegovinaga qarshi oʻtkaziladigan oʻrtoqlik oʻyini uchun Amerika Qoʻshma Shtatlari kattalar terma jamoasiga chaqirildi, ammo maydonga tushmadi.

Shaxsiy hayoti 
Booth Eden shahrida (Yuta shtati) Kelli va Chad Boothning oilasida tugʻilgan. Ular ham kollejda futbol oʻynagan.

Faoliyat statistikasi

Klubda

Terma jamoa

Manbalar 

Amerikalik futbolchilar
Yashayotgan insonlar
2001-yilda tugʻilganlar
Quyosh (mifologiya)

Mifologiyada Quyosh (tatarcha: Quyosh, boshqirdcha : Huyash) — turkiy va oltoy mifologiyasida Quyosh Xudosi. Quyosh ota, shuningdek, kun (gun) ota yoki Gunash (Kunash) ota yoki Yashiq ota deb ham aytiladi. Moʻgʻullar uni Nar (Nara) Etzeg deb bilishadi.Quyosh yerga yuborib turadigan nurlari sababli turkiy madaniyat tarixida hurmatga sazovordir. Ayni paytda unga hayot beruvchi va taʼminlovchi neʼmat sifatida qaraladi. Quyosh chiqadigan tomonga hurmat bilan munosabatda boʻlib kelingan. Masalan Yevropa madaniyatidagi „Eks Oriente Luks“ („Yorugʻlik sharqdan yuksaladi“, yaʼni sivilizatsiyaning kelib chiqishi sharqdadir") tushunchasini taʼkidlab kelishgan. Onadoʻli soʻzi qadimgi yunon tilida quyosh tugʻilgan joy degan maʼnoni anglatadi. Qadimgi turklar chiqayotgan Quyoshni uch yoki toʻqqiz marta salomlashgan. Xon chodirining eshigi doimo sharqqa qaratib qurilgan. Uylarning eshiklari ham sharq tomonga ochiladi. Uning moʻgʻulcha talaffuzi vengerlarning quyosh xudosi Napkiralyni eslatib yuboradi. Quyosh deyarli barcha sivilizatsiya va jamiyat aʼzolari tomonidan erkak sifatida qabul qilinadi va bosh Xudoning mavqeiga tenglashtiriladi. U osmonning yettinchi qavatida oʻtiradi. Turkiy xalqlar bilan bogʻliq boʻlgan baʼzi Oʻrta Osiyo madaniyatlarida ayol sifatida ham qabul qilingan. Turklarda quyosh issiqlik, oy esa sovuqlik ramzi hisoblanadi. Ural Botir (Ural Xoni) afsonasida Osmon Xudosi Samravning ikkita xotini bor, ulardan birining ismi Quyosh onadir. (Ikkinchisi — Oy Ona) Ammo uni Kunxon bilan adashtirmaslik kerak.

„Divonu lugʻotit turk“da bu soʻz „Usitgan quyosh yopildi“ shaklida uchraydi.

Etimologiya 

 Quyosh: ildizi quy/quzga borib taqalishi aytiladi.

Manbalar 

 Türk Söylence Sözlüğü, Deniz Karakurt, Türkiye, 2011 (OTRS: CC BY-SA 3.0)27 Aralık 2019 tarihinde Wayback Machine sitesinde arşivlendi.

Havolalar 

 Mongolian & Turkic Gods30 Mart 2012 tarihinde Wayback Machine sitesinde arşivlendi. 
 Kuyash Ham Alav, H.B. Paksoy 30 Aralık 2011 tarihinde Wayback Machine sitesinde arşivlendi. 
 Güneş de Alevdir
Baharak tumani, Taxor

Baharak tumani — Afgʻonistonning Takhar viloyatidagi tuman. Tuman 2005-yilda Taluqan tumanidan ajralib chiqqan. Aksariyat odamlar qishloq xoʻjaligi sohasida ishlaydi. Bu tuman Afgʻoniston hukumati va Tolibon oʻrtasidagi janglar joyi boʻlgan; Baharak 2018-yil oxirida munozarali deb topilib, 2021-yil avgustida Tolibon qoʻliga oʻtgan.

Geografiya 

Baharak 231 kvadrat kilometr maydonga ega, bu nisbatan qaralganda San-Visente maydoniga teng. Tumanni viloyat markazi Taloqan bilan bogʻlaydigan ikkinchi darajali yoʻllar va Khwaja Ghar tumani bilan bogʻlaydigan kichikroq yoʻl mavjud. Tuman Taloqandan 15 kilometr uzoqlikda joylashgan.

Baharak shimoldan Khwaja Ghar tumani, sharqdan Hazar Sumuch tumani, janubdan Taluqon tumani va gʻarbdan Dashti Archi tumani hamda Bangi tumani bilan chegaradosh. Dashti Archi Qunduz viloyatida, qolgan barcha tumanlar Takhar viloyatida joylashgan. Baharak ham Aqtosh tumani bilan chegaradosh deb qaralishi mumkin, ammo Aqtosh vaqtinchalik tuman.

Badaxshon viloyatida yana bir Baharak tumani bor.

Demografiya 
Baharak aholisi 34339 kishini tashkil qiladi va jins nisbatida har 100 ayolga 101 erkak toʻgʻri keladi. Tumanning koʻp qismini oʻzbeklar, pushtun, tojik va hazoralar tashkil qiladi. Oʻrtacha yosh 16,6 va aholining 57,6 foizi ishsiz. Ishsizlarning 13 foizi ish izlamoqda. Baharakda 4800 ga yaqin xonadon bor, har bir oiladagi aʼzolarning oʻrtacha soni 7,1 kishidan iborat.

Iqtisodiyot 
Baharakdagi ish bilan band odamlarning yarmiga yaqini qishloq, oʻrmon xoʻjaligi yoki baliqchilik sohalarida ishlaydi. Bugʻdoy va sholi asosiy ekinlar boʻlib, arpa, joʻxori, kunjut, makkajoʻxori, paxta, poliz ekinlari ham yetishtiriladi. Biroq chigit, texnika, maxsus omborxonalar va oʻgʻit yetishmaydi. Ilgari chorvachilik ham bor edi, lekin urush va qurgʻoqchilik tufayli koʻp imkoniyatlar yoʻqotildi.

Hunarmandchilik Baharakdagi yana bir asosiy soha hisoblanadi.

Taʼlim va sogʻliqni saqlash 
Baharakda 15-24 yoshdagi odamlar orasida savodxonlik darajasi 35 % ni tashkil qiladi. Tumanda bitta madrasa, 2 ta oʻrta maktab va boshlangʻich maktablar bor. Bu taʼlim ahvoli yaxshilanib borayotganidan darak beradi, chunki 2002-yilda tumanda sanoqli maktablar mavjud edi. Biroq, oʻqituvchilar va oʻqish uchun jihozlar yetishmaydi, bundan tashqari taʼlimga nisbatan qarshilik ruhi ham mavjud.

Baharakda ikkita sogʻlomlashtirish punkti mavjud — biri tuman markazida, ikkinchisi Qora Kamar qishlogʻida. Zarur hollarda bemorlarni Taloqanga olib borish uchun tez yordam mashinasi ham ajratilgan. Ammo, hududda sil va bezgak kasalliklari muammo boʻlib qolmoqda. Baharak aholisi tibbiy bilim, mablagʻ, shifokor va tibbiy asbob-uskunalar etishmasligidan aziyat chekadi.

Havolalar
Kirmon ustoni

Kirmon ustoni (, Ostân-e Kermân) — Erondagi 31 ostonning eng yiriklaridan biri. Kirmon — Eronning janubi-sharqida joylashgan. Maʼmuriy markazi Kirmon shahri. 2014-yilda u 5-hududda joylashgan. Qadim zamonlarda Karmaniyaning Ahamoniylar satrapligi [2] nomi bilan tilga olingan bu Eronning eng yirik ustoni boʻlib,  hududga ega. Bu Eron yer maydonining qariyb 11 foizini tashkil qiladi. Uston aholisi 3 millionga yaqin (mamlakatda 9-oʻrinda).

Tili 
Kirmon ustonining asosiy tillari — fors va garmsiri. Kichikroq tillarga achomi, turkiy lahjalar, yahudiy va zardushtiy jamoalari tomonidan soʻzlashadigan Midiya tipidagi dialekt kiradi.

Tarixi 
Arman tarixchisi Movses Xorenatsiyga tegishli boʻlgan matnga koʻra, hozirgi Kermon ustoni Sosoniylar imperiyasining janubiy qismida joylashgan. Sosoniylar davridan X asrgacha boʻlgan hududning asosiy shahri Sirjon boʻlgan. Hamdalloh Mustavfiyning aytishicha, oʻsha paytgacha oʻrmonzor boʻlgan hududda yirtqich hayvonlar aylanib yurgan.

Geografiyasi 
Ustonning baland qismlari Eronning markaziy togʻ tizmalarining davomi hisoblanadi. Ular Ozarbayjondan boshlanib, Eronning markaziy platosida tarmoqlanib, Balujistonda tugaydi. Bashagard va Kuhbonan togʻlari bu mintaqadagi eng baland togʻlar hisoblanadi. Ular orasida Togʻrol, Aljerd, Palvar, Sirach, Abarek va Tahrud kabi choʻqqilar mavjud. Yazddan Kermon va Challeh-ye-Jazmuriangacha choʻzilgan boshqa tizmalarga dengiz sathidan 4501 metr balandlikdagi Hazaron, 4402 metr balandlikdagi Kuh-e-Shoh, Xabr milliy bogʻidagi Joupar, Bahr Aseman va Xabr togʻlari va boshqalar kiradi.

Demografiyasi 

2011-yilda uston aholisi 2 938 988 ta (1 482 339 erkak; 1 456 649 ayol) ni tashkil etdi. 1 684 982 nafari shaharlarda, 1 242 344 nafari qishloqlarda yashaydi.

1996-yilda Kerman aholisining 52,9 foizi shaharlarda, 46 foizi qishloqlarda yashagan. 2006-yilda shahar aholisi 58,5 foizni tashkil etgan boʻlsa, 2011-yilda bu koʻrsatkich bir foizga kamaydi. Kirmon shahri (2011-yil aholisi: 621 374 kishi) shahar aholisining qariyb 80 % ni qamrab oladi. Bu koʻrsatkich bilan u ustonning eng rivojlangan va eng yirik shahri hisoblanadi.

Aholi eng koʻp boʻlgan shaharlar 
Quyidagi tartiblangan jadvalda Kirmondagi eng gavjum shaharlar keltirilgan.

Iqtisodiyoti 
1920iyildan boshlab, uston oʻzining zira yetishtirishi bilan mashhur edi. Bugungi kunda Kirmon Eron avtomobil sanoatining katta qismini oʻz ichiga oladi. Sirjon maxsus ajratilgan iqtisodiy zona janubdan boʻlib Fors koʻrfazi orqali import qilinadigan tijorat tovarlarini oʻtkazish uchun oʻtish joyi hisoblanadi. Arg e Jadid — Eronning yana bir maxsus iqtisodiy zonasi boʻlib, Kirmon ustonida joylashgan. Bundan tashqari, Kirmon ustoni ham shaharning oʻzida, ham uning atrofida pista ekinlarining koʻpligi bilan mashhur.

Taʼlim

Kollejlar va universitetlar 
Kirmon ustonida quyidagi universitetlar mavjud:

 Jiroft universiteti
 Kerman tibbiyot fanlari universiteti
 Rafsanjon tibbiyot fanlari universiteti
 Kerman Shahid Bahonar universiteti
 Sirjon texnologiya universiteti
 Rafsanjon ValiAsr universiteti

Manbalar 

Eron ustonlari
Italiyadagi misrliklar

ΒEgyptians in Italy
Italiyada misrliklarning muhim jamiyati mavjud.

Migratsiya tarixi 
Miloddan avvalgi 2-asrdayoq Italiyada misrliklarning turli kasblarda, jumladan bankirlar, jarrohlar, aktyorlar, musiqachilar, folbinlar, askarlar, qullar va shunga oʻxshash bir qator sohalarda boʻlganligi haqida bir qancha dalillar mavjud. Ilk zamonaviy davrlarda, Napoleonning 1798—1801-yillardagi Misr yurishidan soʻng, Misr va Yevropa oʻrtasidagi aloqa darajasi yanada oshdi. 1813-yilda Misr rahbari Muhammad Ali matbaa sanʼatini oʻrganish uchun Italiyaga Misr missiyasini yubordi.

Biroq, Italiyadan koʻra koʻproq Buyuk Britaniya va Fransiya Misrlik muhojir akademiklar va mutaxassislar uchun afzal qilingan manzillar boʻlgan. Ayniqsa, Italiyaning  Milan shahri 20-asrning ikkinchi yarmida misrlik ishbilarmonlar va malakasiz ishchilarni jalb qilishga moyil shahar edi. 1952-yilgi Misr inqilobidan keyin Misr qiroli Farukning Italiyaga surgun qilinishi ham Misrliklarning Italiyaga koʻchishiga unchalik taʼsir koʻrsatmadi.

Bandlik 
Koʻpgina misrliklar oziq-ovqat sanoatida faoliyat yuritadilar va Milanda anʼanaviy italyan savdo markazlarida, masalan, pizza va boshqa taomlar pishiriladigan savdo nuqtalarda ustunlik qilishdi. Milandagi boshqa Misr korxonalari orasida qahvaxonalar, restoranlar va halol qassoblik doʻkonlari ham mavjud.

Din 
Italiyadagi misrliklar asosan musulmonlar hisoblanadi. Misrlik muhojirlar tobora koʻproq farzandlariga, ayniqsa qizlari uchun diniy endogamiyani saqlashni afzal koʻrishmoqda. 2011-yilda Italiyada 20 000 dan 25 000 gacha kopt nasroniylari borligi taxmin qilingan va ular asosan Milan metropoliyasida toʻplangan.

Italiyadagi mashhur misrliklar 
 Magdi AllamStefan El ShaaraviAmir Iso

 Magdi Allam (1952), jurnalist va siyosatchi
 Adel Smit (1960—2014), Italiya musulmonlari ittifoqi asoschisi
 Alessio Sakara (1981), aralash jangchi va bokschi
 Umar Hasan (1987), rassom
 Stefan El Shaaravi (1992), futbolchi

Manbalar
Aziz Bouhaddouz

Aziz Bouhaddouz (; 1987-yil 30-martda tugʻilgan) — Marokashlik professional futbolchi, MSV Duisburg jamoasida hujumchi sifatida oʻynaydi.

Yoshligi 
Bouhaddouz Marokashning Berkan shahrida tugʻilgan. Bir yoshga toʻlganda, oilasi Germaniyaning Janubiy Hessen shahridagi Dietzenbachga koʻchib oʻtdi.

Klublardagi 
Bouhaddouz faoliyatini Dietzenbach klubida boshlagan. 2006-yilda FSV Frankfurtga qoʻshildi va oʻsha paytda Oberliga Gessenda oʻynagan. 2009-yilning fevral oyida FC Erzgebirge Auega 1,5 yillik shartnoma asosida ijaraga oʻtdi.

2011-yilda Bouhaddouz SV Wehen Wiesbadenga tekinga oʻtdi. Klubdagi ilk golini VfL Osnabrückga qarshi oʻyinda urdi, uchrashuvda qizil kartochka oldi. 2012-yilning yozida 2013-yilda tugashi kerak boʻlgan shartnomasini bekor qilishga rozi boʻldi.

2013-yil sentyabrida Bouhaddouz FC Viktoria Köln bilan shartnomasini bekor qilgandan soʻng, Leverkusenning „Bayer“iga oʻtdi. Jamoa safida 27 oʻyinda 24 ta gol urdi.

2014-yil 5-may kuni SV Sandhausen bilan ikki yillik shartnoma imzoladi.

2016-yilning aprel oyida Bouhaddouz „St. Pauli“ klubi bilan uch yillik shartnomaga rozi boʻldi. Birinchi mavsumida ligada 15 gol va 6 golli uzatmani amalga oshirdi. Klubdagi ikki mavsum davomida liganing 54 oʻyinida 19 ta gol urdi va 8 ta golga assistentlik qildi.

2018-yilning avgustida Saudiya Arabistonining „Al Batin“ jamoasiga oʻtdi. Transfer narxi oshkor etilmadi.

2021-yilning 1-fevralida, 2020—2021-yilgi qishki transfer oynasining soʻnggi kunida Bouhadddouz 2.Liga vakili MSV Duisburgni tark etdi.

Xalqaro faoliyati 
Bouhadddouz Marokashda tugʻilgan, ammo Germaniyada oʻsgan va har ikkala terma jamoada ham oʻynash huquqi bor edi. 2016-yilning avgust oyida Marokash terma jamoasi safida Albaniya bilan oʻrtoqlik oʻyinida (0:0) debyut qilgan. Bir oy oʻtgach, oʻz mamlakati safidagi birinchi golini urdi. 2017-yilgi Afrika Millatlar Kubogi saralash bahsida São Tomé va Príncipega qarshi oʻyinda gol urdi.

2018-yilning may oyida  Marokashning 2018-yilda Rossiyada boʻlib oʻtadigan futbol boʻyicha jahon chempionati uchun 23 nafar futbolchidan iborat tarkibiga kiritildi. Eronga qarshi birinchi oʻyinda avtogol muallifi boʻldi.

Faoliyat statistikasi

Klubda

Xalqaro 

 Ballar va natijalar birinchi boʻlib Marokashning gollari roʻyxatini koʻrsatadi, ballar ustuni Bouhaddouzning har bir golidan keyin ochkoni koʻrsatadi.

Manbalar 

FIFA Jahon chempionati 2018 oʻyinchilari
Futbol assotsiatsiyasi hujumchilari
Germaniyalik futbolchilar
Marokashlik futbolchilar
Yashayotgan insonlar
1987-yilda tugʻilganlar
Antuan Valua-Fortiyer

Antuan Valua-Fortier (; 1990-yil 13 mart, Kvebek) — kanadalik yarim oʻrta vazn toifasidagi dzyudochi, 2011-yildan buyon Kanada terma jamoasida bellashib keladi. Londondagi yozgi Olimpiya oʻyinlarining bronza medali sovrindori, jahon chempionatining kumush va bronza medali sovrindori, Panamerika oʻyinlarining bronza medali sovrindori, bir qancha milliy va xalqaro ahamiyatga molik turnirlar gʻolibi sanaladi.

Tarjimai hol 
Antuan Valua-Fortiyer 1990-yil 13-martda xuddi shu nom ostidagi  provinsiyaning Kvebek shahrida tugʻilgan. U bolalik chogʻidan dzyudo bilan shugʻullana boshlagan, Monrealdagi murabbiylari Nikolya Jil, Mari-Elen Shisolm va Serxio Pessoalar qoʻlida dzyudo boʻyicha tayyorgarlik koʻradi.

U oʻzining kattalar oʻrtasidagi xalqaro miqyosdagi birinchi jiddiy muvaffaqiyatiga 2011-yilda Kanada milliy terma jamoasining asosiy tarkibiga kirganida va Gvadalaxaradagi Panamerika oʻyinlarida ishtirok etganida va u yerdan yarim oʻrta vazn toifasida qoʻlga kiritgan bronza medalini olib qaytadi. U Parijda oʻtkazilgan jahon chempionatida ishtirok etadi, u yerda uni germaniyalik Ole Bishof magʻlub etadi.

2012-yilda u Monrealda oʻtkazilgan Panamerika uy chempionatida kumush medalni qoʻlga kiritdi va bir qator muvaffaqiyatli chiqishlari tufayli Londondagi Yozgi Olimpiya oʻyinlarida mamlakat sharafini himoya qilish huquqiga ega boʻladi. Olimpiadaning dastlabki bahsida Antuan kutilmaganda avvalgi oʻyinlar chempioni ozarbayjonlik Elnur Mamadli ustidan gʻalabaga erishdi, keyin britaniyalik Yuen Byorton va qorabogʻlik Srdjan Mrvalevich kabi kuchli dzyudochilardan qoʻli baland keldi, ammo chorak final bosqichida rossiyalik Ivan Nifontovga biribir imkoniyatni qoʻldan boy beradi. Uchinchi oʻrin uchun tasalli bahslarda u argentinalik Emmanuel Luchenti va amerikalik Trevis Stivensni magʻlub etadi va shu tariqa Olimpiada bronza medalini qoʻlga kiritadi.

London Olimpiadasidan soʻng Valua-Fortiyer Kanada dzyudo jamoasining asosiy  tarkibida qolib, yirik xalqaro turnirlarda ishtirok etishda davom etdi. Shunga koʻra, 2013-yilda u San-Xosedagi Panamerika chempionati va Nissadagi Frankofon oʻyinlarining kumush medali sovrindoriga aylanadi. Oradan bir oʻtib, Antuan Guayakildagi Panamerika chempionatida va Chelyabinskdagi jahon chempionatida kumush medalni qoʻlga kiritadi va hal qiluvchi bahsda gruziyalik Avtandil Chrikishviliga imkoniyatni boy beradi. Yana bir yildan soʻng u Edmontondagi Panamerika chempionatida va Ostonadagi jahon chempionatida bronza medallarini qoʻlga kiritdi - yarim finalda fransuz Loik Petriga magʻlub boʻladi. 

Tokioda oʻtkazilgan 2019-yilgi Olimpiya oʻyinlaridan oldingi jahon chempionatida uchinchi oʻrin uchun kechgan jangda Antuan misrlik raqibi Muhammad Abdulallohni yengib, bronza medaliga sazovor boʻladi.

Manbalar

Havolalar 

 Antuan Valua-Fortier — Sports-Reference.com saytidagi Olimpiya statistikasi
 Antuan Valua-Fortier — judoinside.com profili

2016-yilgi Yozgi Olimpiada o'yinlaridagi dzyudochilar
2012-yilgi Yozgi Olimpiada o'yinlaridagi dzyudochilar
Yashayotgan insonlar
1990-yilda tugʻilganlar
13-martda tugʻilganlar
Kanada
Saripul tumani

Saripul tumani — Afgʻonistonning Sarupul viloyatidagi tuman. U poytaxt Sari-Pulni shahrini oʻz ichiga oladi. 2019-yilda aholining taxminiy soni 173 719 kishini tashkil etgan.

Yana qarang 

 Sarupul viloyati
 Sari-Pull shahri
 Afgʻoniston tumanlari

Havolalar
Dowlatyar qishlog'i

Dowlatyor (, rum. nomi Dowlatyār ) — Eronning Kirmonshoh viloyatidagi Razavar qishloq okrugiga qarashli qishloq. 2006-yilgi aholini roʻyxatga olish maʼlumotlariga koʻra, aholi 255 nafardan (65 oila) iborat boʻlgan.

Manbalar
Kalafgan tumani

Kalafgan tumani — Afgʻonistonning Takhar viloyatidagi tuman. Tuman yaxshi boshqaruv tizimiga ega, Kalafganning baʼzi hududlarida oʻzini-oʻzi boshqarish nuqtalari mavjud, chunki ular markazdan uzoqda joylashgan. Tumanda 42 ta qishloq mavjud. 2017-yilda Kalafgan Afgʻoniston hukumati tomonidan toʻliq nazorat ostida deb belgilangan. Biroq, Tolibon 2021-yil avgustigacha tuman ustidan toʻliq nazoratni oʻz qoʻliga oldi.

Geografiyasi 
Kalafgan 479 kvadrat kilometr maydonga ega, bu nisbatan qaralganda Cape Barren orolining maydoniga teng. Tumanda yoʻl sharoiti yaxshi, chunki u Taloqan viloyat markazlari Fayzobod va Badaxshonni bogʻlaydigan avtomobil yoʻli boʻyida joylashgan. Kalafgandan ikkita daryo oqib oʻtadi — biri janubi-sharqdan shimoli-gʻarbga qarab Koʻkcha daryosiga qoʻshiladi, ikkinchisi esa tumanning janubi-sharqiy qismidan oqib oʻtuvchi kichikroq daryo Khanabad daryosiga qoʻshiladi.

Kalafgan yana toʻrt tuman bilan chegaradosh: shimoldan Rustaq tumani, sharqdan Kishim tumani, janubdan Farkhar tumani va gʻarbdan Toluqan tumani. Kishim Badaxshon viloyatida, qolgan barcha tumanlar Takhar viloyatida joylashgan. Koʻkcha daryosi Rustaq va Kalafgan oʻrtasidagi chegarani tashkil qiladi.

Tarixi 
Tuman 1973-yilda tuzilgan birinchi 325 tumanning bir qismi sifatida tashkil etilgan va Sovet-Afgʻon urushi boshlanganidan koʻp oʻtmay mujohidlar tomonidan nazoratga olingan. Kalafgan dastlab Jamiyat-i Islomiy tomonidan nazorat qilingan, ammo 1990-yillarda Junbesh-i Melliga oʻtgan. Afgʻonistondagi fuqarolar urushi (1996—2001) davrida faqat bitta qishloq 2001-yilda qisqa muddat Tolibon tomonidan nazorat qilingan. Sodir boʻlgan ikkita hodisani hisobga olmaganda (avvalgi) Tolibon 2018-yildan 2020-yil mayigachanisbatan tinch tumanda u qadar oʻzini koʻrsatmagan. Biroq 2021-yil avgustigacha tuman Tolibon tomonidan bosib olingan.

Demografiyasi 
Kalafganda 39171 nafar aholi istiqomat qiladi, jins nisbati har 100 ayolga 101 erkakdan toʻgʻri keladi. Tuman aholisining koʻp qismini oʻzbeklar tashkil qiladi. Oʻrtacha yosh 15,3 boʻlib, aholining taxminan 50 % ish bilan band. Kalafganda 5760 ga yaqin xonadon boʻlib, ulardagi oʻrtacha odam soni 6,8 kishini tashkil qiladi.

Havolalar
Futbol boʻyicha 2015-yilgi Oʻzbekiston ayollar oliy ligasi

Oliy liganing ayollar klublari oʻrtasida futbol boʻyicha ayollar oʻrtasidagi 21-Oʻzbekiston chempionati – 2015.

Aʼzolar

Yakuniy jadval

Gol mualliflari

Havolalar 

 
 
 

Futbol bo‘yicha ayollar o‘rtasidagi O‘zbekiston chempionati
Hazrati Sultan tumani

Hazrati Sultan tumani — Afgʻonistonning Samangan viloyatidagi tuman. U mahalliy aholi orasida Azrat Sultan nomi bilan ham mashhur. 2019-yilda aholining taxminiy soni 45 962 kishini tashkil etgan.

Havolalar